ભાવનગર શહેરમાં આંગળીના વેઢે ગણી શકાય એટલા હરવા ફરવાના સ્થળો છે, જે પૈકીનું એક બોરતળાવ છે, મહાનગર પાલિકાએ વર્ષ પૂર્વે કરોડો રૃપિયા ખર્ચ કરીને તેને ડેવલપ કર્યું છે, પણ માવજતના અભાવે પૈસાનું પાણી થઈ રહ્યું છે, તહેવાર કે જાહેર રજામાં લોકો જ્યાં ફરવા જાય છે, ત્યા પણ ઢોરના અંડીગાનો સામનો કરવો પડે છે, નવાઈની વાત તો એ છે કે, ચોકીદાર બે છે, મનપા તેને પગાર ચૂકવે છે, છતા અહીં સહેલગાણીઓ માટે નહીં ઢોરને ચાલવાનો રસ્તો હોય તેવી પરિસ્થિતિ છે.